ELŐTERJESZTÉS

**Szombathely Megyei Jogú Város Közgyűlésének 2018. június 25-i ülésére**

**Javaslat egyes önkormányzati tulajdonú gazdasági társaságokkal kapcsolatos döntések meghozatalára**

I. Döntés naptári évtől eltérő üzleti év alkalmazásáról a FALCO KC Szombathely Kft.-nél és a Szombathelyi Sportközpont és Sportiskola Nonprofit Kft.-nél

Tájékoztatom a Tisztelt Közgyűlést, hogy Gazdasági és Városstratégiai Bizottság a 153/2018. (V.14.) valamint a 145/2018. (V.14.) GVB számú határozataiban felkérte a két társaság ügyvezetőjét, hogy a Közgyűlés júniusi ülésére végezzék el azokat az előkészítő feladatokat, amelyek a naptári évtől eltérő üzleti év bevezetéséhez szükségesek.

A számvitelről szóló 2000. évi C. törvény 11. § (1) bekezdése szerint az üzleti év az az időtartam, amelyről a beszámolót kell készíteni. Az üzleti év időtartama megegyezik - a (2)-(13) bekezdésben foglaltak kivételével - a naptári évvel. A 11. § (2) bekezdés szerint az üzleti év a naptári évtől eltérhet a hitelintézetnek, pénzügyi vállalkozásnak vagy biztosítónak nem minősülő vállalkozónál, a Magyarország területén engedéllyel működő külföldi felsőoktatási intézménynél, amennyiben azt a működés jellemzői (különösen az üzletmenet ciklikussága, illetve konszolidálásba bevont vállalkozás esetén az anyavállalat információs igénye) indokolttá teszik. A (3) bekezdés szerint az üzleti év mérlegfordulónapjának megváltoztatására - a (2) bekezdésben rögzítettek mellett is - három, beszámolóval lezárt üzleti év után, vagy az anyavállalat személyében bekövetkezett változás esetén van lehetőség, a létesítő okirat ennek megfelelő módosítása mellett.

Mind a FALCO Kft., mind a Szombathelyi Sportközpont és Sportiskola Nonprofit Kft. mérleg eredményére jelentős hatással van a látvány-csapatsport támogatások elszámolása.

A számviteli törvény változása miatt a sportszervezet a részére folyósított látvány csapatsport támogatást csak az elszámolást követően tudja bevételként elszámolni. Az elszámolás időpontja a törvényi előírások szerint a támogatási időszak lejártát követő 30 nap, azaz minden év július 30-a. Ez a dátum a mérlegkészítés után van, így az összemérés elvét nem tudja érvényesíteni a társaság, hiszen a költségek szerepelnek a mérlegben, a bevételek viszont nem. További indok, hogy a csapatsport bajnokságok időtartama is 07.01-től 06.30-ig terjed, ami miatt eddig is elhatárolásra, arányosításra kerültek a bevételek és költségek, így pedig ez egybeesne a választott üzleti évvel. Így 2018. június 30-i fordulónappal mindkét társaságnak beszámoló készítési kötelezettsége lesz.

Fentiekre tekintettel javaslom, hogy a Tisztelt Közgyűlés a FALCO KC Szombathely Kft.-nél valamint a Szombathelyi Sportközpont és Sportiskola Nonprofit Kft.-nél a naptári évtől eltérően 07.01-től 06.30-ig terjedő időtartamban határozza meg az üzleti évet.

II. Döntés a Szombathelyi Médiaközpont Nonprofit Kft.-nek pótbefizetés jogcímén juttatott forrás támogatássá történő átminősítésére

Tájékoztatom a Tisztelt Közgyűlést, hogy a Kft. -nél a 2017. évben lefolytatott Állami Számvevőszéki ellenőrzés megállapította, hogy „a Társaság a veszteség pótlásához nem szükséges pótbefizetéseket az ellenőrzött időszakban szabálytalanul, folyamatosan fennálló, az alapítóval szembeni kötelezettségként mutatta ki, a Gt. 120. § (4) bekezdésében, valamint a Ptk. hatályba lépésével annak 3:183. § (5) bekezdésében foglaltakkal szemben azokat az alapító részére nem fizette vissza.”

Azokban az években, amikor a társaság veszteségesen működött és a saját tőke helyreállításához pótbefizetésre volt szükség, akkor az Önkormányzat azt nem plusz befizetésként teljesítette, hanem a tárgyévi támogatás terhére valósította azt meg, minden veszteséges évben a támogatás összegét lecsökkentette a pótbefizetések összegével. Valójában a tulajdonos ugyanannyi támogatást adott a gazdasági évekre, de abból levonásra került a pótbefizetések összege. Az ügyvezető tájékoztatása szerint a társaság a korábbi, 2014 előtti veszteségeinek fedezetére kapott pótbefizetések összegét szabályosan, lekötött tartalékként mutatta ki. A Kft. az ellenőrzött időszakban (2014-2016) már nyereségesen működött, az eredményt eredménytartalékba helyezte, amivel csökkentette a korábbi évi negatív tartalék összegét. Miután a társaság gazdálkodása eredményessé vált, így a tőkehelyzet helyreállításához már a korábban tejesített befizetésre nincs szükség, ezért a tulajdonosnak döntenie kell a nonprofit tevékenységet végző Kft. nyereségéről. A döntés, amely pénzmozgást nem igényel, egy visszaminősítés lehet, azaz amit korábban támogatásból pótbefizetésre minősített a tulajdonos, most pótbefizetésből támogatásra kellene visszaminősíteni. Ez az összeg 2018. évben 66.031.827 Ft. Mivel nonprofit társaságról van szó, javaslom, hogy az így felszabadított összeget a társaság kizárólag műszaki fejlesztésre használhassa fel, amelyet a társaság a Gazdasági és Városstratégiai Bizottság előzetes jóváhagyása után valósíthatna meg. A Kft. felügyelőbizottsága is tárgyalta a kérdést, és a pótbefizetésként számon tartott összeg támogatássá történő átminősítésével egyetértett.

III. Javaslat a Vas Megyei Temetkezési Kft. könyvvizsgálójának megválasztására

Tájékoztatom a Tisztelt Közgyűlést, hogy a Vas Megyei Temetkezési Kft. könyvvizsgálójának megbízatása 2018. május 31-én lejárt.

A köztulajdonban álló gazdasági társaságok takarékosabb működéséről szóló 2009. évi CXXII. törvény 4. § (1c) bekezdése alapján a könyvvizsgáló személyére az ügyvezetés a felügyelőbizottság egyetértésével tesz javaslatot a társaság legfőbb szervének.

A Polgári Törvénykönyvről szóló 2013. évi V. törvény 3:130. § (1) bekezdése alapján a könyvvizsgálót a legfőbb szerv választja, a (2) bekezdés szerint az állandó könyvvizsgálót határozott időtartamra, legfeljebb öt évre lehet megválasztani. Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés a) pont ag) alpontja szerint, ha a gazdasági társaságban az önkormányzati tulajdonrész az 50 %-ot eléri, vagy meghaladja, úgy a könyvvizsgáló megválasztása és díjazásának megállapítása kérdésében a Közgyűlés dönt.

A társaság könyvvizsgálói feladatait 2013. augusztus 9. napjától 2018. május 31. napjáig a MÉRLEG Könyvvezetői Kft. (1073 Budapest, Kertész utca 43. 4. em. 10., cégjegyzék szám: 01-09-179401, könyvvizsgálatért személyében felelős: Höfle László bejegyzett könyvvizsgáló, MKVK: 002296) látta el 300.000,- Ft + ÁFA/év díjazás ellenében.

A társaság ügyvezetője a MÉRLEG Könyvvezetői Kft., személyében felelős könyvvizsgáló: Höfle László megválasztását javasolja 300.000,- Ft + ÁFA/év díjazás ellenében, 5 év időtartamra, 2018. június 1. napjától 2023. május 31. napjáig.

A felügyelőbizottság a könyvvizsgáló személyére és díjazására vonatkozó javaslatot egyhangúan támogatta.

IV. Javaslat a Weöres Sándor Színház Nonprofit Kft. könyvvizsgálójának megválasztására

Tájékoztatom a Tisztelt Közgyűlést, hogy a Weöres Sándor Színház Nonprofit Kft. könyvvizsgálójának megbízatása 2018. június 30 – án lejár.

A köztulajdonban álló gazdasági társaságok takarékosabb működéséről szóló 2009. évi CXXII. törvény 4. § (1c) bekezdése alapján a könyvvizsgáló személyére az ügyvezetés a felügyelőbizottság egyetértésével tesz javaslatot a társaság legfőbb szervének.

A Polgári Törvénykönyvről szóló 2013. évi V. törvény 3:130. § (1) bekezdése alapján a könyvvizsgálót a legfőbb szerv választja, a (2) bekezdés szerint az állandó könyvvizsgálót határozott időtartamra, legfeljebb öt évre lehet megválasztani. Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés a) pont ag) alpontja szerint, ha a gazdasági társaságban az önkormányzati tulajdonrész az 50 %-ot eléri, vagy meghaladja, úgy a könyvvizsgáló megválasztása és díjazásának megállapítása kérdésében a Közgyűlés dönt.

A társaság könyvvizsgálói feladatait a 146/2015. (IV.16.) Kgy. számú határozat alapján 2015. július 1. napjától 2018. június 30. napjáig a [RATING & AUDIT Könyvvizsgáló, Minősítő és Finanszírozási Tanácsadó](https://www.partnercontrol.hu/default.asp?cid=643957968&reg=-1166003239&type=cda&mode=data) Kft. [(9700 Szombathely, Rákóczi u. 1](https://www.partnercontrol.hu/default.asp?page=cegkeres&mode=alt&aktivec=true&p1=Szombathely&p2=R%C3%A1k%C3%B3czi%20u.%201.&p3=9700)., cégjegyzék szám: 18-09-104903, könyvvizsgálatért személyében felelős: Csendesné Kóbor Ildikó bejegyzett könyvvizsgáló, MKVK: 002275) látta el 62.500,- Ft + ÁFA/hónap díjazás ellenében.

A társaság ügyvezetője a [RATING & AUDIT Könyvvizsgáló, Minősítő és Finanszírozási Tanácsadó](https://www.partnercontrol.hu/default.asp?cid=643957968&reg=-1166003239&type=cda&mode=data) Kft., személyében felelős könyvvizsgáló: Csendesné Kóbor Ildikó megválasztását javasolja 62.500,- Ft + ÁFA/hónap díjazás ellenében, 3 év időtartamra, 2018. július 1. napjától 2021. június 30. napjáig.

A felügyelőbizottság a könyvvizsgáló személyére és díjazására vonatkozó javaslatot egyhangúan támogatta.

V. Javaslat a Szombathelyi Parkfenntartási és Temetkezési Kft. könyvvizsgálójának megválasztására és alapító okiratának módosítására

Tájékoztatom a Tisztelt Közgyűlést, hogy a Szombathelyi Parkfenntartási és Temetkezési Kft. könyvvizsgálójának megbízatása 2018. május 31-én lejárt.

A köztulajdonban álló gazdasági társaságok takarékosabb működéséről szóló 2009. évi CXXII. törvény 4. § (1c) bekezdése alapján a könyvvizsgáló személyére az ügyvezetés a felügyelőbizottság egyetértésével tesz javaslatot a társaság legfőbb szervének.

A Polgári Törvénykönyvről szóló 2013. évi V. törvény 3:130. § (1) bekezdése alapján a könyvvizsgálót a legfőbb szerv választja, a (2) bekezdés szerint az állandó könyvvizsgálót határozott időtartamra, legfeljebb öt évre lehet megválasztani. Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés a) pont ag) alpontja szerint, ha a gazdasági társaságban az önkormányzati tulajdonrész az 50 %-ot eléri, vagy meghaladja, úgy a könyvvizsgáló megválasztása és díjazásának megállapítása kérdésében a Közgyűlés dönt.

A társaság könyvvizsgálói feladatait a 260/2013. (IV.25.) Kgy. számú határozat alapján 2013. június 1. napjától 2018. május 31. napjáig a KÖSZ Kft. (9700 Szombathely, Somogyi B. u. 33., adószám: 11317135-3-18, MKVK: 000969, könyvvizsgálatért személyében felelős: Kövesdi Anita bejegyzett könyvvizsgáló, MKVK: 004914) látta el 50.000,- Ft + ÁFA/hónap díjazás ellenében.

A társaság ügyvezetője a Könyvdoktor Kft. (9700 Szombathely, Szélkerék utca 6., cégjegyzékszám: 18-09-105512, MKVK: 002313), személyében felelős könyvvizsgáló: Szanyiné Kenedli Csilla bejegyzett könyvvizsgáló, MKVK: 004801) megválasztását javasolja 100.000,- Ft + ÁFA/hónap díjazás ellenében, 5 év időtartamra, 2018. június 1. napjától 2023. május 31. napjáig.

A felügyelőbizottság a könyvvizsgáló személyére és díjazására vonatkozó javaslatot egyhangúan támogatta.

A Közgyűlés a 234/2017.(IX.14.) Kgy. sz. határozatának 9./ pontjában úgy határozott, hogy a Szombathelyi Parkfenntartási és Temetkezési Kft. alapító okirata soron következő módosítása során az okiratból és a gazdasági társaság nevéből kerüljenek törlésre a temetkezési feladatok.

Az alapító okirat tartalmazza a könyvvizsgáló megbízásának időtartamát is, ami miatt mindenképpen szükséges az okirat módosítása, ezzel egyidejűleg a fenti határozatnak megfelelően a következőképpen módosul a társaság alapító okirata:

1./ A társaság cégneve: Szombathelyi Parkfenntartási és Temetkezési Korlátolt Felelősségű Társaság

A társaság rövidített cégneve: Szombathelyi Parkfenntartási és Temetkezési Kft.

rendelkezés helyébe az alábbi lép:

1./ A társaság cégneve: Szombathelyi Parkfenntartási Korlátolt Felelősségű Társaság

A társaság rövidített cégneve: Szombathelyi Parkfenntartási Kft.

Kérem a Tisztelt Közgyűlést, hogy az előterjesztést megtárgyalni, és a határozati javaslatokban foglaltak szerint dönteni szíveskedjék.

**Szombathely, 2018. június 12.**

**/: Dr. Puskás Tivadar :/**

**I.**

**Határozati javaslat**

**……/2018. (VI.25.) Kgy. sz. határozat**

1. Szombathely Megyei Jogú Város Közgyűlése úgy határoz, hogy a FALCO KC Szombathely Kft. üzleti éve a számvitelről szóló 2000. évi C. törvény 11. §-ban meghatározottak alapján a naptári évtől eltérően július 1.-től június 30-ig terjedő időszak.
2. A Közgyűlés felhatalmazza a polgármestert, hogy az alapító okirat módosítását aláírja.
3. A Közgyűlés felkéri a társaság ügyvezetőjét, hogy a változás bejegyzéséről a Cégbíróságnál, valamint az adóhatóságnál gondoskodjon, továbbá a 2018. június 30-i fordulónappal elkészített mérlegbeszámolót terjessze a Gazdasági és Városstratégiai Bizottság elé jóváhagyásra.

**Felelős**: Dr. Puskás Tivadar polgármester

Molnár Miklós alpolgármester

Dr. Károlyi Ákos jegyző

(A végrehajtásért felelős:

Lakézi Gábor, a Városüzemeltetési Osztály vezetője

Gráczer György, a FALCO KC Szombathely Kft. ügyvezetője)

**Határidő**: 1. pont: azonnal

2. pont: 2018. június 30.

3. pont: 2018. augusztus 31.

**II.**

**Határozati javaslat**

**……/2018. (VI.25.) Kgy. sz. határozat**

1. Szombathely Megyei Jogú Város Közgyűlése úgy határoz, hogy a Szombathelyi Sportközpont és Sportiskola Nonprofit Kft. üzleti éve a számvitelről szóló 2000. évi C. törvény 11. §-ban meghatározottak alapján a naptári évtől eltérően július 1.-től június 30-ig terjedő időszak.
2. A Közgyűlés felhatalmazza a polgármestert, hogy az alapító okirat módosítását aláírja.
3. A Közgyűlés felkéri a társaság ügyvezetőjét, hogy a változás bejegyzéséről a Cégbíróságnál, valamint az adóhatóságnál gondoskodjon, továbbá a 2018. június 30-i fordulónappal elkészített mérlegbeszámolót terjessze a Gazdasági és Városstratégiai Bizottság elé jóváhagyásra.

**Felelős**: Dr. Puskás Tivadar polgármester

Molnár Miklós alpolgármester

Dr. Károlyi Ákos jegyző

(A végrehajtásért felelős:

Lakézi Gábor, a Városüzemeltetési Osztály vezetője

Karácsony Krisztina, a Szombathelyi Sportközpont és Sportiskola Nonprofit Kft. ügyvezetője)

**Határidő**: 1. pont: azonnal

2. pont: 2018. június 30.

3. pont: 2018. augusztus 31.

**III.**

**Határozati javaslat**

**……/2018. (VI.25.) Kgy. sz. határozat**

1. Szombathely Megyei Jogú Város Közgyűlése úgy határoz, hogy a Szombathelyi Médiaközpont Nonprofit Kft. 2017. évi Állami Számvevőszéki ellenőrzése során feltárt számviteli kérdést akként kezeli, hogy a korábbi évek vesztesége miatti pótbefizetés címén az adott évek támogatás jogcíméből átminősített összegből 66.031.827 Ft összeget - amely a társaság mérlegében kötelezettség címen van nyilvántartva - alapítói támogatássá minősít vissza azzal, hogy a társaság az így visszaminősített összeget kizárólag műszaki fejlesztésre használhatja fel.

2. A Közgyűlés felkéri a társaság ügyvezetőjét, hogy az 1. pont szerinti műszaki fejlesztésre vonatkozó részletes javaslatát terjessze a Gazdasági és Városstratégiai Bizottság elé jóváhagyásra.

**Felelős**: Dr. Puskás Tivadar polgármester

Molnár Miklós alpolgármester

Dr. Károlyi Ákos jegyző

(A végrehajtásért felelős:

Lakézi Gábor, a Városüzemeltetési Osztály vezetője

Lovass Tibor, a Szombathelyi Médiaközpont Nonprofit Kft. ügyvezetője)

**Határidő**: 1. pont: azonnal

2. pont: 2018. július 10.

**IV.**

**Határozati javaslat**

**……/2018. (VI.25.) Kgy. sz. határozat**

1. A Közgyűlés a Vas Megyei Temetkezési Kft. könyvvizsgálójának - az ügyvezetés felügyelőbizottság egyetértésével tett javaslata alapján - a MÉRLEG Könyvvezetői Kft. -t (1073 Budapest, Kertész utca 43. 4. em. 10., cégjegyzék szám: 01-09-179401, könyvvizsgálatért személyében felelős: Höfle László bejegyzett könyvvizsgáló, MKVK: 002296) 2018. június 1. napjától 2023. május 31. napjáig terjedő határozott időtartamra 300.000 Ft + ÁFA/év díjazás ellenében megválasztja.
2. A Közgyűlés felhatalmazza a polgármestert, hogy az alapító okirat módosítását aláírja.

**Felelős**: Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(A végrehajtásért felelős:

Kiskós Ferenc, a társaság ügyvezetője

Lakézi Gábor, a Városüzemeltetési Osztály vezetője)

**Határidő**: 1. pont: azonnal

2. pont: 2018. július 10.

**V.**

**Határozati javaslat**

**……/2018. (VI.25.) Kgy. sz. határozat**

1. A Közgyűlés a Weöres Sándor Színház Nonprofit Kft. könyvvizsgálójának - az ügyvezetés felügyelőbizottság egyetértésével tett javaslata alapján - a [RATING & AUDIT Könyvvizsgáló, Minősítő és Finanszírozási Tanácsadó](https://www.partnercontrol.hu/default.asp?cid=643957968&reg=-1166003239&type=cda&mode=data) Kft. -t [(9700 Szombathely, Rákóczi u. 1](https://www.partnercontrol.hu/default.asp?page=cegkeres&mode=alt&aktivec=true&p1=Szombathely&p2=R%C3%A1k%C3%B3czi%20u.%201.&p3=9700)., cégjegyzék szám: 18-09-104903, könyvvizsgálatért személyében felelős: Csendesné Kóbor Ildikó bejegyzett könyvvizsgáló, MKVK: 002275) 2018. július 1. napjától 2021. június 30. napjáig terjedő határozott időtartamra 62.500,- Ft + ÁFA/hónap díjazás ellenében megválasztja.
2. A Közgyűlés felhatalmazza a polgármestert, hogy az alapító okirat módosítását aláírja.

**Felelős**: Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

(A végrehajtásért felelős:

Jordán Tamás, a Weöres Sándor Színház Nonprofit Kft ügyvezetője

Lakézi Gábor, a Városüzemeltetési Osztály vezetője)

**Határidő**: 1. pont: azonnal

2. pont: 2018. július 10.

**VI.**

**Határozati javaslat**

**……/2018. (VI.25.) Kgy. sz. határozat**

1. A Közgyűlés a Szombathelyi Parkfenntartási és Temetkezési Kft. alapító okiratát a következőképpen módosítja:

1./

A társaság cégneve: Szombathelyi Parkfenntartási és Temetkezési Korlátolt Felelősségű Társaság

A társaság rövidített cégneve: Szombathelyi Parkfenntartási és Temetkezési Kft.

rendelkezés helyébe az alábbi lép:

1./

A társaság cégneve: Szombathelyi Parkfenntartási Korlátolt Felelősségű Társaság

A társaság rövidített cégneve: Szombathelyi Parkfenntartási Kft.

1. A Közgyűlés a Szombathelyi Parkfenntartási Kft. könyvvizsgálójának - az ügyvezetés felügyelőbizottság egyetértésével tett javaslata alapján - a Könyvdoktor Kft. -t (9700 Szombathely, Szélkerék utca 6., cégjegyzékszám: 18-09-105512, MKVK: 002313, személyében felelős könyvvizsgáló: Szanyiné Kenedli Csilla bejegyzett könyvvizsgáló, MKVK: 004801) 2018. június 1. napjától 2023. május 31. napjáig 100.000,- Ft + ÁFA/hónap díjazás ellenében, megválasztja.
2. A Közgyűlés felhatalmazza a polgármestert, hogy az alapító okirat módosítását aláírja.

**Felelős**: Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(A végrehajtásért felelős:

Kiss Dávid, a Szombathelyi Parkfenntartási és Temetkezési Kft. ügyvezetője

Lakézi Gábor, a Városüzemeltetési Osztály vezetője)

**Határidő**: 1. – 2. pont: azonnal

3. pont: 2018. július 10.